《岳阳对柳》
五代·修睦

谁此种秋色，令人看莫穷。正垂云梦雨，不奈洞庭风。

昔出长安道，独游隋苑东。当时今日思，须信苦相同。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。